laion/Wikipedia-Exotic huggingface dataset:
אדרונקה אדניי

אדרונקה אדניי אסתר (באנגלית: Aderonke Adeniyi Esther; נולדה ב-15 בנובמבר 1983) היא שחקנית ומפיקה ניגרית. היא ידועה בזכות הסרטים שלה בשפת היורובה. אדרונקה אדני אסתר נולדה ב-15 בנובמבר 1983 במדינת אויו (אנ') שבניגריה. היא הילדה השנייה במשפחה מתוך שש נפשות. היא למדה בגן בשם "Kinder Land" ובבית ספר יסודי עם אותו שם. בתיכון היא קיבלה תואר עבור קורס דרמה שהיא עברה בנושא אומנויות הבמה, ומאז החלה ללמוד לתואר ראשון באוניברסיטה הפתוחה בלאגוס. לאחר שהיא קיבלה תואר עבור קורס דרמה שהיא עברה בנושא אומניות הבמה, אדניי נכנסה לתעשיית הקולנוע בשנת 2007. בשנת 2007 היא הופיעה בהופעת הבכורה שלה בסרט "Ebure" (בתרגום חופשי לעברית: אבורה), ובשנת 2014 היא הפיקה את הסרט הראשון שלה, "Sikemi" (בתרגום חופשי לעברית: סיקמי). הסרט האחרון שהיא הפיקה היה "Twisted" (בתרגום חופשי לעברית: מעוות). היא הופיעה בסרטים נוספים רבים, כמו: Fool's Paradise (בתרגום חופשי לעברית: גן עדן של שוטים), Jemiriye (בתרגום חופשי לעברית: ג'מיריה), "Woto" (בתרגום חופשי לעברית: ווטו) ועוד. אדניי היא אם חד הורית לשני ילדים. 2017: השחקנית האופנתית ביותר בטקס הטלוויזיה היבשתית (זכייה). 2018: תגלית השנה בטקס פרסי נוליווד (זכייה). Ebure‏ (2008) Iku Ewa‏ (2009) Oyenusi‏ (2009) Ogede Dudu‏ (2009) Jemiriye‏ (2011) Sikemi‏ (2014) Fool's Paradise‏ (2015) Atori‏ (2015) Iboju‏ (2015) Woto‏ (2016) Ajaga‏ (2016) Orisirisi‏ (2016) Iranran‏ (2016) Aya Wa‏ (2017) Twisted‏ (2018) מדיה וקבצים בנושא אדרונקה אדניי בוויקישיתוף אדרונקה אדניי, ברשת החברתית פייסבוק My Storylines Are Always Unique" -Nollywood Actress/Producer, Aderonke Adeniyi,‏ Peoples Post,‏ 12 באפריל 2018 The way I handle advances from men –Ronke Adeniyi,‏ Correspondents, באתר "The Telegraph" ‏, 29 באפריל 2018
המנון הרפובליקה הסינית

שלושת העקרונות של העם (במנדרינית: 中華民國國歌) הוא ההמנון הלאומי של הרפובליקה הסינית. סון יאט-סן כתב את מילות השיר בשביל נאום אשר נשא בטקס פתיחת האקדמיה הצבאית של הרפובליקה הסינית, שנמצאת כיום בגאושיונג. הוא הולחן על ידי צ'נג מאו-יון ואומץ כהמנונה הלאומי של הרפובליקה הסינית ב-1943. ההמנון במילותיו, מתייחס לשלושת העקרונות של העם - פילוסופיה פוליטית שפותחה על ידי מחבר השיר סון יאט-סן ומתאר כיצד ניתן לממש את חלומותיו ותקוותיו של העם הסיני, על ידי אותם עקרונות. 三民主義， 吾黨所宗； 以建民國， 以進大同。 咨爾多士， 為民前鋒； 夙夜匪懈， 主義是從。 矢勤矢勇， 必信必忠； 一心一德， 貫徹始終。 三民主义， 吾党所宗； 以建民国， 以进大同。 咨尔多士， 为民前锋； 夙夜匪懈， 主义是从。 矢勤矢勇， 必信必忠； 一心一德， 贯彻始终。 Sānmín zhǔyì, wú dǎng suǒ zōng; Yǐ jiàn Mínguó, yǐ jìn dàtóng. Zī ěr duōshì, wèi mín qiánfēng; Sùyè fěi xiè, zhǔyì shì cóng. Shǐ qín shǐ yǒng, bì xìn bì zhōng; Yì xīn yì dé, guànchè shǐ zhōng. דגל הרפובליקה הסינית סמל הרפובליקה הסינית מדיה וקבצים בנושא המנון הרפובליקה הסינית בוויקישיתוף ערך זה הוא קצרמר בנושא סמלים ובנושא טאיוואן. אתם מוזמנים לתרום לוויקיפדיה ולהרחיב אותו.
ורנר השני, רוזן הבסבורג

ורנר השני, רוזן הבסבורג (נפטר ב-19 באוגוסט 1167) היה רוזן הבסבורג גם בשם ורנר השלישי, ואב קדמון של בית הבסבורג. הוא היה הסבא-רבא של רודולף הראשון, מלך גרמניה. ורנר היה בנו של אוטו השני, רוזן הבסבורג והילה מפירט. ורנר התחתן עם אידה מהומברג. ורנר היה מעורב במלחמת הירושה של ברגנץ רצף בשנים 1164–1166. הוא מת ליד טוסקולום בשנת 1167, לאחר קרב מונטה פורציו. ורנר היה אביו של אלברכט השלישי, רוזן הבסבורג ואוטו השני, בישוף קונסטנס (1165–1174). בתו ריכנצה התחתנה עם לודוויג הראשון, רוזן פירט. מדיה וקבצים בנושא ורנר השני, רוזן הבסבורג בוויקישיתוף
תצ"א

האם התכוונתם ל... ראשי תיבות של תצלום אווירי ה'תצ"א – שנה עברית (1730–1731)
המנון הפיליפינים

האדמה הנבחרת (בטאגאלוג: Lupang Hinirang) הוא ההמנון הלאומי של הפיליפינים. שם ההמנון בגרסתו הראשונית בספרדית הוא: "Marcha Filipina Magdalo". מילות השיר בספרדית נכתבו באוגוסט 1899 בידי חייל ומשורר צעיר בשם חוזה פלמה. ב-1938, תרגמו חבר הסנאט הפיליפיני קמילו אוסיאס ומרי א. ליין את מילות השיר לאנגלית. הוא אומץ כהמנון בעל מעמד רשמי בשם "המנון פיליפיני". בזמן שלטונו של נשיא הפיליפינים רמון מגסייסיי, תורגם ההמנון לטאגאלוג - שפת אימו, על ידי חוליאן קרוז בלמסדה ואילדפונסו סנטוס. גרסה זו אומצה ב-6 במאי 1956 כהמנון לאומי בשם Lupang Hinirang. ב-12 בפברואר 1998 חקקה ממשלת הפיליפינים חוק האוסר על שירת ההמנון בשפה אחרת מאשר טאגאלוג, אולם דוברי שפות פיליפיניות אחרות מביעים התנגדות כלפיו. Tierra adorada Hija del sol de Oriente, Su fuego ardiente En ti latiendo está. ¡Tierra de amores! Del heroísmo cuna, Los invasores No te hollarán jamás. En tu azul cielo, en tus auras, En tus montes y en tu mar Esplende y late el poema De tu amada libertad. Tu pabellón, que en las lides La victoria iluminó, No verá nunca apagados Sus estrellas ni su sol. Tierra de dichas, del sol y amores, En tu regazo dulce es vivir. Es una gloria para tus hijos, Cuando te ofenden, por ti morir. Land of the morning Child of the sun returning With fervor burning Thee do our souls adore. Land dear and holy, Cradle of noble heroes, Ne’er shall invaders Trample thy sacred shores. Ever within thy skies and through thy clouds And o'er thy hills and sea Do we behold the radiance, feel the throb Of glorious liberty Thy banner dear to all our hearts Its sun and stars alight, Oh, never shall its shining fields Be dimmed by tyrants might! Beautiful land of love, o land of light, In thine embrace 'tis rapture to lie But it is glory ever, when thou art wronged For us thy sons to suffer and die. Bayang magiliw, Perlas ng silanganan, Alab ng puso Sa dibdib mo’y buhay. Lupang hinirang, Duyan ka ng magiting, Sa manlulupig Di ka pasisiil. Sa dagat at bundok, Sa simoy at sa langit mong bughaw, May dilag ang tula At awit sa paglayang minamahal. Ang kislap ng watawat mo’y Tagumpay na nagniningning; Ang bituin at araw niya, Kailan pa ma’y di magdidilim. Lupa ng araw, ng luwalhati’t pagsinta, Buhay ay langit sa piling mo; Aming ligaya na ‘pag may mang-aapi, Ang mamatay nang dahil sa ‘yo. דגל הפיליפינים סמל הפיליפינים מדיה וקבצים בנושא המנון הפיליפינים בוויקישיתוף "Republic Act No. 8491 | GOVPH". Official Gazette of the Republic of the Philippines (באנגלית אמריקאית). נבדק ב-2018-11-25.
אוטו השני, רוזן הבסבורג

אוטו השני, רוזן הבסבורג (1057–8 בנובמבר 1111) היה רוזן הבסבורג ואב קדמון של בית הבסבורג. אוטו נולד בשנת 1057, והיה בנו של ורנר הראשון, רוזן הבסבורג, וירש את נחלותיו לאחר מותו בשנת 1096. בשנת 1108, אוטו ליווה את היינריך החמישי, קיסר האימפריה הרומית הקדושה במערכה נגד הונגריה. בשובו, בשנת 1111, הוא נרצח. אוטו היה הראשון שאימץ את התואר "רוזן הבסבורג". אוטו התחתן עם הילה מפירט, ממנה היו לו שני ילדים, ורנר השני, רוזן הבסבורג ואדלייד. מדיה וקבצים בנושא אוטו השני, רוזן הבסבורג בוויקישיתוף המידע הגניאלוגי (בגרמנית) בית הבסבורג Wappenbuch des Hans Ulrich Fisch. Aarau 1622, Otho Graff zuo Habsburg, S. 26 Sp. 1 (Staatsarchiv Aargau, V/4-1985/0001:26r). Staatsarchiv Aargau, V/4-1985/0001:26r
ורנר הראשון, רוזן הבסבורג

ורנר הראשון, רוזן הבסבורג היה אציל ממייסדי בית הבסבורג. הוא היה אב קדמון של המלך רודולף הראשון, מלך גרמניה. ורנר שכונה לעיתים בשם ורנר האדוק, היה בנו של ראדבוט, רוזן הבסבורג, ואידה דה לורן, בתו של פרידריך הראשון, דוכס לורן העילית. בשנת 1045 מת אביו, וורנר ירש את נחלותיו. ורנר תמך ברודולף מריינפלדן במאבקו נגד היינריך הרביעי, קיסר האימפריה הרומית הקדושה. בשנת 1096 מת ורנר, ובנו אוטו השני, רוזן הבסבורג ירש את נחלותיו. בשנת 1057 התחתן ורנר עם רגינלינדה מנלנבורג, ממנה היו לו שני בנים: אוטו השני, רוזן הבסבורג ואלברכט השני, רוזן הבסבורג. מדיה וקבצים בנושא ורנר הראשון, רוזן הבסבורג בוויקישיתוף ורנר הראשון, רוזן הבסבורג "Database - Genealogie.Quebec - page of Werner I, Earl of Habsburg (1010 - 1096)". נבדק ב-24 באוקטובר 2018. {{cite web}}: (עזרה)
Xrdp

Xrdp הוא יישום המאפשר חיבור גרפי אל שולחן עבודה מרוחק. היישום מבוסס קוד פתוח ונכתב באסמבלי ובשפת C. יישום זה פותח על מנת לסייע למשתמשי Linux בהתחברות מרוחקת אל מערכת הפעלה חלונות מבית מיקרוסופט וכמו כן זמין להורדה במערכות הפעלה שונות: Linux, Windows, BSD. Xrdp פותח על ידי ג'יי סורג (Jay Sorg) בשנת 2004, אך הגרסה הציבורית הראשונה שוחררה בשנת 2005. היישום מבוסס על פרוטוקול שולחן עבודה מרוחק (Remote Desktop Protocol) והחל מגרסה 6.0.9.1 לחיבור באמצעותו מספר מאפיינים: תמיכה ב-Fastpath. תמיכה ב-RemoteFX. שיתוף לוח. העברת קבצים בין התחנות. התקנה והפעלת היישום במערכת הפעלה אובונטו, יתבצע בעזרת הפקודות הבאה: sudo apt install xrdp sudo systemctl enable xrdp להלן מספר יישומים נוספים המאפשרים חיבור גרפי אל שולחן עובדה מרוחק: rdesktop x11vnc Remmina FreeRDP מדיה וקבצים בנושא Xrdp בוויקישיתוף אתר האינטרנט הרשמי של Xrdp (באנגלית) עמוד התוכנה באתר GitHub (באנגלית) התקנה והגדרת להתחברות מרוחקת אל שרת Azure, אתר מיקרוסופט Docs (באנגלית)
ראדבוט, רוזן הבסבורג

ראדבוט, רוזן הבסבורג (985–1045) הידוע גם בשם ראדבוט מקלטגאו, היה רוזן מחוז קלטגאו באזור הריין העילי בשוואביה. ראדבוט היה האב הקדמון של בית הבסבורג, והוא בחר את שמו על שם מבצר הבסבורג. ראדבוט היה כנראה בנו השני של לאנצלין מקלטגאו (בנו של גונטרם, רוזן בריזגאו), אחיו הצעיר של ורנר, בישוף שטרסבורג. בשנת 1010 הוא התחתן עם אידה דה לורן, בתם של פרידריך הראשון, דוכס לורן העילית וביאטריס מצרפת, ממנה נולדו לו 4 ילדים. ראדבוט בנה את טירת הבסבורג, ובשנת 1027 הוא ייסד את מנזר מורי, שנבנה על ידי נזירים בנדיקטינים ממנזר איינזידלן. בשנת 1045 מת ראדבוט, ובנו ורנר הראשון, רוזן הבסבורג ירש את נחלותיו. בשנת 1010 התחתן ראדבוט עם אידה דה לורן, בתם של פרידריך הראשון, דוכס לורן העילית וביאטריס מצרפת, ממנה נולדו לו 4 ילדים: אוטו הראשון, רוזן זונגגאו (1015–1055) אלברכט הראשון, רוזן הבסבורג (1016–1055) ורנר הראשון, רוזן הבסבורג (1025–1096) ריכנצה מהבסבורג (מתה ב-1050), התחתנה עם אולריך השני, רוזן לנצבורג מדיה וקבצים בנושא ראדבוט, רוזן הבסבורג בוויקישיתוף המידע הגניאלוגי (בגרמנית) ראדבוט, רוזן הבסבורג
הר דוסון (קולומביה הבריטית)

הר דוסון (באנגלית: Mount Dawson) הוא הר בהרי סלקרק בשטח הפארק הלאומי גליישר, בפרובינציית קולומביה הבריטית שבקנדה. ההר, שגובהו 3,377 מטרים מעל פני הים, והוא מתנשא לגובה של 2,045 מטרים מעל סביבתו, נמצא דרומית מזרחית למעבר רוג'רס. להר שתי פסגות, הגבוהה שבהן נקראת פסגת האסלר (Hasler Peak), והנמוכה פסגת פאוז (Feuz Peak). פסגת האסלר היא הגבוהה בפסגות הפארק הלאומי גליישר. הר דוסון הוא ההר ה-58 בגובהו בקולומביה הבריטית, וה-26 בהתנשאותו בקולומביה הבריטית. קרחון דוסון ממוקם על המורדות המזרחיים של ההר; הקרחון נקרא על שמו של ההר. שמו של ההר ניתן לו בשנת 1888 על ידי הכומר וו. ס. גרין (W.S. Green). השם אומץ רשמית ב-29 במאי 1901. ההר נקרא על שם הגאולוג ג'ורג' מרסר דוסון, חבר בוועדת הגבולות הבינלאומית של צפון אמריקה הבריטית בשנת 1873, ומנהל הסקר הגאולוגי של קנדה בין השנים 1895–1901. הראשונים שטיפסו לפסגת ההר היו צ'ארלס אי. פיי (Charles E Fay), הרשל סי. פארקר (Herschel C Parker), אדוארד פאוז האב (Edward Feuz Sr.) וכריסטיאן האסלר האב (Christian Hasler Sr.), ב-13 באוגוסט 1899. פיי נתן לפסגות ההר את שמות חבריו למשלחת הטיפוס. הר דוסון באתר השמות של ממשלת קולומביה הבריטית הר דוסון באתר אנציקלופדיית ההרים הקנדית הר דוסון באתר peakbagger הר דוסון באתר summitsearch תחזית מזג אוויר עדכנית ארוכת טווח עבור הר דוסון סטטיסטיקות מזג אוויר עבור הר דוסון מידע גאוגרפי והיסטורי ראו לעיל פסקת "הטיפוס על ההר" הרי קולומביה הבריטית לפי גובהם הרי קולומביה הבריטית לפי התנשאותם ההיסטוריה של שם ההר
הר דוסון

האם התכוונתם ל... הר דוסון (אנטארקטיקה) – הר ברכס סנטינל שבאנטארקטיקה. הר דוסון (קולומביה הבריטית) – הפסגה הגבוהה ביותר בהרי סלקירק בפרובינציית קולומביה הבריטית שבקנדה. הר דוסון (ניו ברנזוויק) – הר בפרובינציית ניו ברנזוויק שבקנדה. הר דוסון (ג'מייקה) – הר בג'מייקה. הר דוסון (ניו זילנד) – הר באי הצפוני של ניו זילנד. הר דוסון (ניו סאות' ויילס) – הר במדינת ניו סאות' ויילס באוסטרליה הר דוסון (טזמניה) – הר במדינת טזמניה באוסטרליה הר דוסון (ויקטוריה) – הר במדינת ויקטוריה באוסטרליה הר דוסון (קווינסלנד) – הר במדינת קווינסלנד באוסטרליה הר דוסון (קימבלי, אוסטרליה המערבית) – הר במחוז דרבי- מערב קימברלי במדינת אוסטרליה המערבית באוסטרליה הר דוסון (אשבורטון, אוסטרליה המערבית) – הר במחוז אשבורטון במדינת אוסטרליה המערבית באוסטרליה
איגור קוסטיוקוב

אדמירל איגור אולגוביץ' קוסטיוקוב (ברוסית: И́горь Оле́гович Костюко́в; נולד ב-21 בפברואר 1961) הוא מפקד צבא רוסי, ראש המודיעין הצבאי הרוסי, אדמירל, גיבור הפדרציה הרוסית (2017). הוא נולד ב-21 בפברואר 1961 בברית המועצות. הוא התחנך במוסדות ההשכלה של הצי הרוסי ומאוחר יותר סיים את לימודיו באקדמיה הדיפלומטית הצבאית (שהיא כיום האקדמיה הצבאית של משרד ההגנה של הפדרציה הרוסית). שירת כקצין מינהל הביון של המטה הכללי של הצי הרוסי. שירת במודיעין הצבאי הראשי של המטה הכללי של הכוחות המזוינים של הפדרציה הרוסית ומונה לסגן הראשון של ראש המודיעין הצבאי ולממלא מקומו. נחשב לאחד ממפקדי המודיעין הצבאי הרוסי שהיה מעורב ישירות בניהול המבצע הרוסי להצלת משטרו של בשאר אל-אסד בסוריה. ב-2017, בצו של נשיא הפדרציה הרוסית, הוענקה לו מדליית "כוכב הזהב" ותואר גיבור הפדרציה הרוסית, עבור אומץ וגבורה בעת שירותו הצבאי. ב-29 בדצמבר 2016 נכלל ברשימת הסנקציות של ארצות הברית בחשד למעורבות בביצוע "פעולות ערעור הדמוקרטיה בארצות הברית", בשל חשד להתערבות רוסיה בבחירות לנשיאות ארצות הברית ב-2016. בעקבות מותו של איגור קורובוב מונה קוסטיוקוב לממלא מקום ראש המודיעין הצבאי, למרות שמילא בפועל את התפקיד מאז היעדרותו של קורובוב בתחילת אוקטובר 2018. עם אישור מינויו הפך לראש המודיעין הצבאי הראשון ששירת קודם לכן בצי הרוסי. מדיה וקבצים בנושא איגור קוסטיוקוב בוויקישיתוף Врио начальника ГРУ станет Игорь Костюков И.о. главы ГРУ Игорь Костюков. Досье США ввели новые санкции против России // РИА Новости. — 29.12.2016. Issuance of Amended Executive Order 13694; Cyber-Related Sanctions Designations // U.S. Department of the treasury. — 29.12.2016. (באנגלית)
תיסלם 2

תיסלם 2 הוא האלבום השני של להקת הרוק הישראלית תיסלם, שיצא לאור בנובמבר 1982. הקלטות האלבום החלו באולפני טריטון בבני ברק ב-6 ביוני 1982 - יום פרוץ מלחמת לבנון הראשונה. עריכותיו הסופיות של האלבום, הסתיימו ב-1 בספטמבר 1982 והאלבום הושק ב-1 בנובמבר. בניגוד לאלבום הראשון, האלבום השני הוקלט בהרכב מלא של כל חברי הלהקה ללא נגנים חיצוניים. בספטמבר 1997 יצאה לאור גרסת CD של האלבום בהוצאה מחודשת דיגיטלית שכללה 5 רצועות בונוס. דני בסן - שירה יזהר אשדות - גיטרות מובילות, שירה וקולות יאיר ניצני - קלידים וקולות יושי שדה - גיטרה מלווה, שירה וקולות צוף פילוסוף - גיטרה בס וקולות סמי אבזרדל - תופים וכלי הקשה הפקה מוזיקלית: יזהר אשדות, יאיר ניצני ויושי שדה טכנאי הקלטה ומיקס, כיסא וקלפים: יואב גרא עוזר טכנאי: עמית חיות הוקלט באולפני טריטון יוני - ספטמבר 1982. עוזרת הפקה: אתי אנטה עיצוב העטיפה: מנחם רגב צילומים: עודד קליין האלבום באתר של להקת תיסלם
הסכם מכללא

הסכם מכללא או חוזה מכללא הוא הסכם שלא נאמר במפורש בין הצדדים, אך הוא משתמע מתוך התנהגותם. גם כאשר יש חוזה מפורש בין הצדדים ניתן להתייחס אליו כאילו יש בו גם תנאי מכללא - תנאי שלא נכלל במפורש בחוזה אך הוא משתמע מתוך מהות החוזה. דוגמה: בית המשפט לענייני משפחה דחה בקשה לדחות על הסף תביעת מזונות שהגישה אישה כנגד הידוע בציבור שלה לשעבר. בית המשפט קבע בכך שהחיים המשותפים, גם אם לא נחתם הסכם חוזי בין בני הזוג, הם בגדר "הסכם מכללא". מתוך ההחלטה: זכויות ידועה בציבור לא מוסדרות בחקיקה, ולכן בהיעדר חוק המסדיר את מכלול הזכויות והחובות בין "ידועים בציבור" יש לפנות למישור החוזי; במקרה דנן לא קיים בין התובעת לנתבע הסכם מפורש של "חיים משותפים", לכן יש ללמוד מהנטען על התנהלות חייהם המשותפים, קרי "הסכם מכללא" אשר נגזר הן מהסכם בין הצדדים, והן חלק מחופש ההתקשרות המוכר בדין הכללי.... היום מערכת היחסים בין בני זוג, גבר ואישה או כל סוג אחר, לרבות זוגות חד מיניים, מקימה לכאורה מערכת של הסכמה והתחייבות. בלשון אחרת, החיים המשותפים הם שיוצרים הסכם ועילה לטענת מזונות בת זוג מכוח דיני החוזי, קרי החובה לא להזניח את בת הזוג. דוגמה: הסכם עבודה בין מעסיק לעובד כולל את פרטי זכויותיו של העובד (שכר, חופשה וכו'). פעמים רבות לא נכללת בחוזה כזה הדרישה שעל המעסיק לספק עבודה לעובד, כלומר להטיל עליו משימות, ועל העובד לבצע משימות אלה. אף שלא נאמרה במפורש, דרישה זו היא בגדר תנאי מכללא, שהפרתה היא הפרת החוזה. על חשיבותו של התנאי מכללא בהסכם עבודה אישי עמד בית הדין הארצי לעבודה: "בשל המיוחד בחוזה העבודה האינדיבידואלי - הדרך והנסיבות שבהן הוא נכרת, משך חייו ופעולתו - ממלא התנאי מכללא תפקיד רב משקל בהרבה משתנאי מסוג זה ממלא בחוזים אחרים." מטבע הדברים, הוכחת קיומם של תנאי מכללא או הסכמה מכללא קשה מאשר הוכחת קיומה של הסכמה מפורשת. הסכם ג'נטלמני דניאל פרידמן, טעות והטעיה ותנאים מכללא מכח הדין, המשפט, כרך א', עמ' 161–169 החלטה בתיק 028593/06, בית המשפט לענייני משפחה בתל אביב דב"ע מד/2-29 שפילמן נגד מגן דוד אדום
סיאט רונדה

סיאט רונדה (בספרדית: SEAT Ronda) היא מכונית משפחתית קטנה, 5 דלתות הצ'בק מתוצרת יצרנית הרכב הספרדית סיאט אשר יוצרה בין השנים 1982–1986. יוצרו 177,869 יחידות. 5 נוסעים. מכל דלק - 50 ליטר. תא מטען: 370-1,250 סמ"ק. תאוצה בין 0-100 קמ"ש היא 16.3 שניות (מנוע בנזין 1,197 סמ"ק). תאוצה בין 0-100 קמ"ש היא 12.8 שניות (מנוע בנזין 1,461 סמ"ק). תאוצה בין 0-100 קמ"ש היא 11.5 שניות (מנוע בנזין 1,592 סמ"ק). תאוצה בין 0-100 קמ"ש היא 19.1 שניות (מנוע דיזל 1,714 סמ"ק). "63 L 1.2". "85 GLX 1.5". "Crono 2000 2.0". "LD 1.7". מנוע בנזין מנוע דיזל 5 דלתות - הצ'בק סטיישן טנדר "סיאט רונדה" "סיאט רונדה" "סיאט רונדה" דגם "GL 1.2", שנת 1985 "סיאט רונדה" דגם "GL 1.2", שנת 1985 "סיאט רונדה" דגם "Crono" "סיאט רונדה" "סיאט רונדה" - דגם סטיישן "סיאט רונדה" דגם "Poker" - טנדר "סיאט רונדה" דגם "Poker" - טנדר סיאט פיאט סיאט 850 מדיה וקבצים בנושא סיאט רונדה בוויקישיתוף "סיאט רונדה" - מפרט טכני ומידות automoto.it/catalogo/seat/ronda/ronda "סיאט רונדה" ranwhenparked.net/2013/01/21/the-custody-battle-for-the-ritmo-2 סיאט רונדה L carfolio.com/specifications/models/car סיאט רונדה GLX carfolio.com/specifications/models/car "סיאט רונדה" Crono carfolio.com/specifications/models/car סיאט רונדה LD carfolio.com/specifications/models/car/?car=182402
סיאט ארונה

סיאט ארונה (בספרדית: SEAT Arona) הוא קרוסאובר קומפקטי, המשלב תכונות של SUV, מתוצרת יצרנית הרכב הספרדית סיאט, חברת בת של קונצרן הרכב הגרמני פולקסווגן אשר מיוצר משנת 2017 ועד היום. "סיאט ארונה" הוצגה לראשונה ב-26 ביוני 2017 בברצלונה. "סיאט ארונה" משתמשת בפלטפורמת "MQB A0" החדשה המשמשת את הסיאט איביזה, עמה היא חולקת עיצוב וגם מכלולים. 5 דלתות. 5 נוסעים. מנוע הנעה קדמית. "סיאט ארונה" משווקת בישראל. "TSI 95 1.0". "1.0 TSI 115". "1.5 TSI". "1.6 TDI 95". "TSI 115 1.6". "סיאט ארונה" (צולם בחיפה) "סיאט ארונה" - שנת 2018 "סיאט ארונה" - שנת 2018 "סיאט ארונה" - שנת 2018 "סיאט ארונה" - שנת 2017 "סיאט ארונה" "סיאט ארונה" "סיאט ארונה" - מבט לתא הנהג "סיאט ארונה" - מבט למושבים האחוריים "סיאט ארונה" - מבט ללוח מחוונים "סיאט ארונה" - מבט למושבים הקדמיים סיאט מדיה וקבצים בנושא סיאט ארונה בוויקישיתוף סיאט ארונה, סרטון באתר יוטיוב סיאט ארונה, סרטון באתר יוטיוב סיאט ארונה החדשה seat-mediacenter.com/newspage/presskits/seatarona/newseatarona סיאט ארונה seat.com/carworlds/arona/overview הצגת סיאט ארונה בברצלונה, ב-26 ביוני 2017 laopinion.es/tenerife/2017/06/17/presentacion-mundial-seat-arona סיאט ארונה autoevolution.com/news/seat-to-debut-the-arona-suv-in-barcelona-on-june-26 סיאט איביזה, סיאט ארונה - פעימות diariomotor.com/noticia/seat-ibiza-seat-arona-beats סיאט ארונה - מבחן דרכים gear, חזי גורן, 12 במרץ 2018
מספר חשיב

במתמטיקה, במדעי המחשב ובלוגיקה חישובית, מספר חשיב, הנקרא גם מספר רקורסיבי, הוא מספר ממשי שאפשר לחשב אותו, בכל דיוק רצוי, בזמן סופי. החישוב יכול להתבצע על ידי מכונת טיורינג, האמורה להחזיר את הספרות של המספר בזו אחר זו. קיימות למושג הגדרות שקולות אחרות, במונחים של פונקציות רקורסיביות או תחשיב למדא. מספרים אלו הוגדרו לראשונה על ידי אלן טיורינג כחלק ממחקרו בנושא בעיית הכריעות (Entscheidungsproblem). כל מספר אלגברי ממשי, לרבות המספרים הרציונליים, הוא חשיב. גם מספרים טרנסצנדנטיים רבים, כגון פאי ו-e, הם חשיבים. מספר   a {\displaystyle \ a} יקרא חשיב, אם קיימת מכונת טיורינג   M a {\displaystyle \ M_{a}} שמקבלת כקלט מספר   n {\displaystyle \ n} ופולטת את הייצוג הבינארי של   a {\displaystyle \ a} עד הספרה ה-   n {\displaystyle \ n} . באופן שקול ניתן להגדיר מכונה העובדת בבסיס עשרוני ולא בינארי. הגדרה שקולה מבוססת על קירוב המספר   a {\displaystyle \ a} בין שני מספרים רציונליים קרובים כרצוננו. בהינתן קלט   n {\displaystyle \ n} המכונה   M a {\displaystyle \ M_{a}} תפלוט מספר   k {\displaystyle \ k} , כך ש k − 1 n ≤ a ≤ k + 1 n {\displaystyle {k-1 \over n}\leq a\leq {k+1 \over n}} . אוסף המספרים החשיבים הוא שדה סדור, סגור ממשית, ולצרכים מסוימים אפשר לראות בו תחליף לשדה המספרים הממשיים. קבוצת המספרים החשיבים היא בת מנייה (משום שיש רק מספר בן מנייה של מכונות טיורינג), ולכן כמעט כל המספרים הממשיים אינם חשיבים. עם זאת, לא קיים אלגוריתם המונה את המספרים החשיבים. ניתן להוכיח זאת בלכסון בדומה לאלכסון של קנטור: נניח בשלילה כי קיים אלגוריתם M ∗ {\displaystyle M^{*}} שפולט את סדרת המספרים החשיבים a 1 , a 2 , a 3 , … {\displaystyle a_{1},a_{2},a_{3},\ldots } (ליתר דיוק בהינתן n ו-m האלגוריתם פולט את m הספרות העשרוניות הראשונות של n המספרים הראשונים בסדרה כלשהי של כל המספרים החשיבים). נגדיר אלגוריתם M {\displaystyle M} שבהינתן קלט n {\displaystyle n} , M {\displaystyle M} פולט רצף של n {\displaystyle n} ספרות עשרוניות באופן הבא: לקביעת הספרה ה-k ברצף, M {\displaystyle M} מריץ את M ∗ {\displaystyle M^{*}} כדי למצוא את הספרה ה-k של a k {\displaystyle a_{k}} (נמנעים מייצוגים עם אינסוף תשעיות חוזרות). אם הספרה ה-k של a k {\displaystyle a_{k}} היא 0, אז הספרה ה-k ברצף תהיה 1, ואם הספרה ה-k של a k {\displaystyle a_{k}} אינה 0, אז הספרה ה-k ברצף תהיה 0. האלגוריתם M {\displaystyle M} מגדיר מספר חשיב a {\displaystyle a} שנקבע על ידי רצף הספרות ש- M {\displaystyle M} פולט. עם זאת, לכל k, a {\displaystyle a} נבדל מ- a k {\displaystyle a_{k}} בספרה ה-k שלו, ולכן a {\displaystyle a} אינו מופיע בסדרה a 1 , a 2 , a 3 , … {\displaystyle a_{1},a_{2},a_{3},\ldots } , בסתירה להנחה שזוהי סדרת כל המספרים החשיבים. מספר בר-הגדרה פונקציה בת-חישוב מספר חשיב, באתר MathWorld (באנגלית) Turing, A.M. (1936), "On Computable Numbers, with an Application to the Entscheidungsproblem", Proceedings of the London Mathematical Society, 2 42: 230–65, 1937
סיאט קורדובה

סיאט קורדובה (בספרדית: SEAT Córdoba) היא מכונית משפחתית מתוצרת יצרנית הרכב הספרדית סיאט, חברת בת של קונצרן הרכב הגרמני פולקסווגן שיוצרה בין השנים 1993–2009. דור ראשון (6K) (יוצר בין השנים 1993-2002). דור שני (6L) (יוצר בין השנים 2002-2009). 2 דלתות - קופה. 4 דלתות - סדאן. 5 דלתות - סטיישן. יוצר בספרד, ובארגנטינה בין השנים 2000–2002. נפח תא מטען - 456-762 סמ"ק. 4 דלתות - סדאן. יוצר בספרד. נפח תא מטען - 485 - 1,140 סמ"ק. "סיאט קורדובה" (דור ראשון) "סיאט קורדובה", דגם "CLX 1.4", שנת 1995 (דור ראשון) "סיאט קורדובה", דגם "GLX", שנת 1995 (דור ראשון) "סיאט קורדובה" (דור ראשון) - סטיישן "סיאט קורדובה" (דור ראשון) - סטיישן "סיאט קורדובה" (דור ראשון) - סטיישן "סיאט קורדובה" (דור ראשון) - סטיישן כניידת משטרה במשטרת הונגריה "סיאט קורדובה", שנת 1998 (דור ראשון) - קופה "סיאט קורדובה" (דור ראשון) - קופה "סיאט קורדובה" (דור שני) "סיאט קורדובה" (דור שני) "סיאט קורדובה", שנת 2003 (דור שני) "סיאט קורדובה" (דור שני) - מבט ללוח מחוונים "סיאט קורדובה" (דור שני) סיאט מדיה וקבצים בנושא סיאט קורדובה בוויקישיתוף סיאט קורדובה, סרטון באתר יוטיוב "סיאט קורדובה"(6K) - מפרט automoto.it/catalogo/seat/cordoba/cordoba--1993-02 "סיאט קורדובה" (6L) - מפרט automoto.it/catalogo/seat/cordoba/cordoba סיאט קורדובה בארגנטינה autos.mercadolibre.com.ar/seat/cordoba "סיאט קורדובה" (6L) web.archive.org/web
פצעי בגרות 80

פצעי בגרות 80 או בקיצור פצעי בגרות הוא סרט נעורים ישראלי משנת 1980 שכתב וביים זאב רווח. זהו סרטו היחיד של זאב רווח כבמאי בלבד בו אינו מופיע כשחקן. רווח כתב את התסריט לאחר שהאזין שעות רבות להקלטות של בני נוער שסיפרו על הרגלי המין והסמים שלהם, והתייחסותם לפערי המעמדות והמוצא האתני. את המוזיקה חיבר גרי אקשטיין והוא מופיע במספר שירים בסרט עם להקת "סתיו" (מוטי דיכנה, יאיר שרגאי, דריו מלכי ושלמה חממי). דורון (דורון ציוני) הוא בן למשפחה קשת יום בדרום תל אביב. הוא מממן את הוצאותיו ואת קניית האופנוע שלו על ידי עבודה בסופרמרקט. הוא מבלה עם חבריו בחוף תל אביב בהצקה לתיירות משתזפות ובנסיעה באופנועו בחולות החוף. לילה אחד הוא פוגש בהופעה של גרי אקשטיין את סוזי (דליה שימקו) ומתאהב בה. דליה היא בת למשפחה אמידה מצפון תל אביב ואביה (יוסי גרבר) אינו מרוצה מהתנהגותה החופשית עם שרון (שרון אלכסנדר) חבר שלה, שגם הוא ממשפחה עשירה בצפון תל אביב. כדי להרשים את סוזי מזמין דורון אותה ואת חבריה ה"צפוניים" למסיבה שהוא עורך "בווילה של הוריו" בסביון. מיכל (מיכל בת-שבע רנד), אחת מחבורתו, היא שמרטפית אצל זוג עשיר בסביון (אילן דר ורחל רביד) ומציעה לדורון לחגוג שם. לפני המסיבה "סוחבים" חבריו של דורון מכל טוב מהסופרמקט, בו הוא עובד. כשמגיעה חבורת ה"צפוניים" הכל מוכן והם מתחילים לרקוד, להשתולל, לעשן סמים ולקפוץ עם הבגדים לבריכה. מיקה (ג'ודי קרמרמן) היא בת לאם עשירה (דליה פן) המחליפה גברים רבים. היא מתחילה להתערטל והתנהגותה היא התרסה כלפי אמה. דורון מחפש את סוזי אך לאכזבתו הוא מוצא אותה במיטה ביחד עם שרון. כולם מתגייסים לנקות את הווילה לפני שובם של הבעלים. הסרט מסתיים בגיוסו של דורון לצבא כשחבריו וגם סוזי מלווים אותו. "פצעי בגרות 80", במסד הנתונים הקולנועיים IMDb (באנגלית) "פצעי בגרות 80", באתר ספר הקולנוע הישראלי "פצעי בגרות 80", באתר אידיבי "פצעי בגרות 80", במסד הנתונים הקולנועיים KinoPoisk (ברוסית) "פצעי בגרות 80", במיזם "אישים" לתיעוד היצירה הישראלית גרי אקשטיין שר "סוזי" מתוך "פצעי בגרות 80, באתר יוטיוב